CELEX: 62015CN0001
Language: bg
Date: 2015-01-06 00:00:00
Title: Дело C-1/15: Иск, предявен на 6 януари 2015 г. — Европейска комисия/Република Австрия

2.3.2015   
            
            
               BG
            
            
               Официален вестник на Европейския съюз
            
            
               C 73/19
            
         
      Иск, предявен на 6 януари 2015 г. — Европейска комисия/Република Австрия
      (Дело C-1/15)
      (2015/C 073/26)
      Език на производството: немски
      
         Страни
      
      
         Ищец: Европейска комисия (представители: F. Erlbacher и A. Aresu)
      
         Ответник: Република Австрия
      
         Искания на ищеца
      
      Ищецът иска,
      
                  —
               
               
                  да се установи, че като е приела и запазила член 1, параграф 2, точка 1, член 2, параграф 1, точка 9, член 10, параграф 3, точка 4, член 14 във връзка с член 14a и член 14b, както и член 21, параграф 1 и член 21a от Bundesgesetz über die Niederlassung und den Aufenthalt in Österreich (Федералният закон за установяването и пребиваването в Австрия) Република Австрия е нарушила задълженията си по член 41, параграф 1 от Допълнителния протокол (1) и член 13 от Решение № 1/80,
               
            
                  —
               
               
                  да се осъди Република Австрия да заплати съдебните разноски.
               
            
         Основания и основни доводи
      
      Някои разпоредби от Bundesgesetz über die Niederlassung und den Aufenthalt in Österreich не са в съответствие с правото на Съюза, доколкото те се отнасят до турски граждани. По-специално става въпрос за:
      
                  —
               
               
                  задължението на заявителите да подават първото заявление за влизане на федерална територия пред местните компетентни представителства в чужбина и да изчакат решението в чужбина,
               
            
                  —
               
               
                  определянето на минимална възраст от 21 години за подаване на заявление за разрешение за пребиваване на основание събиране на семейството,
               
            
                  —
               
               
                  доказването на познания по немски език при подаване на първата молба за издаване на разрешение за пребиваване и въвеждането на „споразумение за интеграция“.
               
            Възражението на Република Австрия, че с циркулярно писмо на Bundesministerium für Inneres (Министерство на вътрешните работи) е дала указания на органите по въпросите за установяване и пребиваване да разглеждат конкретните молби от турски граждани в съответствие с европейското право, не би могло да отстрани нарушението на задълженията по член 41, параграф 1 от Допълнителния протокол и член 13 от Решение № 1/80.
      
         (1)  Регламент (ЕИО) № 2760/72 на Съвета от 19 декември 1972 година относно сключването на Допълнителния протокол, както и на Финансовия протокол, подписани на 23 ноември 1970 година и приложени към Споразумението за асоцииране между Европейската икономическа общност и Турция, и относно мерките, които трябва да се вземат за тяхното влизане в сила, ОВ L 293, стр. 1; Специално издание на български език, 2007 г., глава 11, том 1, стр. 37.